stanford-oval/wikipedia huggingface dataset:
วัดหาดเสือเต้น
ศาสนสถาน-ถาวรวัตถุ

อุโบสถ กว้าง 9 เมตร ยาว 18 เมตร สร้างเมื่อ พ.ศ. 2534 เป็นอาคารคอนกรีต เสริมเหล็ก จิตรกรรมฝาหนังพระเจ้าสิบชาติ (พระเวสสันดร)
ศาลาการเปรียญ กว้าง 22 เมตร ยาว 25 เมตร สร้างเมื่อ พ.ศ. 2506 เป็นอาคารไม้ มุงหลังคากระเบื้อง
หอสวดมนต์ กว้าง 8 เมตร ยาว 15 เมตร สร้างเมื่อ พ.ศ. 2521 เป็นอาคาร 2 ชั้น ครึ่งตึกครึ่งไม้ ชั้นบนเป็นไม้ ชั้นล่างเป็นคอนกรีต
กุฏิสงฆ์ จำนวน 1 หลัง เป็นอาคารไม้ 1 หลัง
ซุ้มประตูไม้ทรงไทย จำนวน 1 ซุ้ม
ศาลาเอนกประสงค์ กว้าง 12 เมตร ยาว 30 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก
ศาลาบำเพ็ญกุศล จำนวน 1 หลัง สร้างด้วยไม้ 1 หลัง
ข้อมูลจำเพาะ

ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430
มีพระบรมราชโองการพระราชทานวิสุงคามสีมา ปี พ.ศ. 2535
ที่ดินเฉพาะบริเวณที่ตั้งวัด มีเนื้อที่ 10 ไร่ 3 งาน 60 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 8378 กรรมสิทธิ์ที่ดินเป็นของวัด
สังกัดการปกครองคณะสงฆ์

| ด ค กพุทธศาสนสถาน ในเขตปกครองคณะสงฆ์ตำบลคุ้งตะเภา อำเภอเมือง จังหวัดอุตรดิตถ์ |
| --- | --- | --- |
| มีวิสุงคามสีมา |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  |  |
| ไม่มีวิสุงคามสีมา |  วัดหนองปล้อง  วัดเด่นกระต่าย  (ตำบลผาจุก)  |  |
| สำนักสงฆ์ |  วัดบ่อพระ  ที่พักสงฆ์บ้านหนองบัว  (ตำบลผาจุก)  |  |
ดูเพิ่ม

หมู่บ้านหาดเสือเต้น
แหล่งข้อมูลอื่น

แผนที่และภาพถ่ายทางอากาศของ วัดหาดเสือเต้น
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°39′32″N 100°10′57″E﻿ / ﻿17.658931°N 100.182629°E﻿ / 17.658931; 100.182629
ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ เก็บถาวร 2008-01-26 ที่ เวย์แบ็กแมชชีน
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
ต้นพระศรีมหาโพธิ์วัดหาดเสือเต้น
ธงชาติศรีลังกา

| --- | --- |


Lion Flag (ธงราชสีห์)
การใช้: ธงพลเรือน ธงราชการ และ ธงเรือพลเรือน
สัดส่วนธง: 1:2
ประกาศใช้: 22 พฤษภาคม พ.ศ. 2515
ลักษณะ: ธงสี่เหลี่ยมผืนผ้า ตอนต้นธงเป็นแถบแนวตั้งสีเขียวและสีแสด ตอนปลายเป็นรูปราชสีห์สีทองยืนถือดาบในกรอบสี่เหลี่ยมสีแดงเลือดหมู ที่มุมทั้งสี่ของสี่เหลี่ยมนั้นมีใบโพธิ์ รูปทั้งหมดนี้อยู่ในพื้นธงสีทอง
 


การใช้: ธงนาวี
สัดส่วนธง: 1:2
ประกาศใช้: พ.ศ. 2515
ลักษณะ: ธงพื้นขาว มีภาพธงชาติที่มุมธงบนด้านคันธง
 
ธงชาติศรีลังกา เป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นสีทอง ภายในประกอบด้วยแถบสีเขียวและสีแสดแนวตั้งที่ด้านคันธง ส่วนด้านปลายธงเป็นกรอบสี่เหลี่ยมสีแดงเลือดหมู ภายในมีรูปราชสีห์ยืน เท้าหน้าข้างหนึ่งถือดาบ ที่มุมสี่เหลี่ยมแต่ละมุมนั้นมีใบโพธิ์มุมละ 1 ใบ ธงนี้เรียกชื่ออีกอย่างว่า "ธงราชสีห์" ("Lion Flag") ธงนี้ใช้ครั้งแรกในปี พ.ศ. 2494 เมื่อประเทศศรีลังกายังใช้ชื่อว่ารัฐอธิราชซีลอน (Dominion of Ceylon) ภายใต้ความปกครองของสหราชอาณาจักรต่อมาจึงได้มีการแก้ไขให้เป็นธงแบบปัจจุบันเมื่อประเทศศรีลังกาได้รับเอกราชอย่างสมบูรณ์ในปี พ.ศ. 2515
ประวัติ

เมื่อพระเจ้าวิชยะ กษัตริย์พระองค์แรกแห่งเกาะลังกาเสด็จมายังดินแดนแห่งนี้จากฝั่งอินเดียในปี พ.ศ. 57 พระองค์ได้ทรงนำเอาธงรูปราชสีห์มาใช้เป็นเครื่องหมายประจำพระองค์ สัญลักษณ์รูปราชสีห์จึงเริ่มมีบทบาทสำคัญในประวัติศาสตร์ศรีลังกานับแต่นั้นมา กษํตริย์ที่สืบทอดราชบัลลังก์ต่อมาจากพระเจ้าวิชยะต่างรับสืบทอดสัญลักณ์ราชสีห์ และสัญลักษณ์ดังกล่าวนี้ภายหลังได้กลายเป็นสัญลักษณ์แห่งอิสรภาพและความหวัง ตามตำนานในระยะต่อมากล่าวว่าเมื่อพระเจ้าทุฏฐคามณีทรงทำสงครามได้ชัยชนะจากพระเจ้าเอฬาระทมิฬซึ่งครอบครองส่วนหนึ่งของเกาะลังกาไว้นั้น พระองค์ทรงใช้ธงรูปราชสีห์ยืนถือดาบด้วยเท้าขวาหน้าและสัญลักษณ์รูปพระอาทิตย์และพระจันทร์
ธงรูปราชสีห์ได้ใช้มาจนถึงปี พ.ศ. 2358 จึงสิ้นสุดลงด้วยการที่พระเจ้าศรีวิกรมะราชสิงหะ กษัตริย์พระองค์สุดท้ายแห่งอาณาจักรแคนดี ลงพระนามในอนุสัญญาแคนดีเมื่อวันที่ 2 มีนาคมของปีนั้น โดยประกาศให้พระเจ้าจอร์จที่ 3 แห่งสหราชอาณาจักร ทรงมีฐานะเป็นกษัตริย์แห่งซีลอน ธงราชสีห์นั้นจึงถูกแทนที่ด้วยธงยูเนี่ยนแจ็คของสหราชอาณาจักรในฐานะธงชาติซีลอน ส่วนรัฐบาลบริติชซีลอนนั้นใช้ธงอีกอย่างหนึ่งเป็นสัญลักษณ์ต่างหาก สำหรับธงราชสีห์เดิมนั้น ฝ่ายอังกฤษได้นำไปไว้ที่สหราชอาณาจักรและถูกเก็บรักษาไว้ที่รอแยลฮอลปิตอลเชลซี (Royal Hospital Chelsea) ในเมืองเชลซี กาลเวลาที่ผ่านไปหลายปีทำให้ชาวลังกาหลงลืมรูปแบบดั้งเดิมของธงนี้ไป
หลังจากนั้น ด้วยความเคลื่อนไหวเพื่อเรียกร้องเอกราชที่เข้มแข็งขึ้นในช่วงต้นคริสต์ศตวรรษที่ 20 อี.ดับเบิลยู. เปเรรา (E. W. Perera) ซึ่งเป็นบุคคลสำคัญในขบวนการเรียกร้องเอกราชของศรีลังกา จึงได้ค้นพบธงราชสีห์ของเดิมซึ่งถูกเก็บไว้ที่อังกฤษอีกครั้ง ด้วยความช่วยเหลือของ ดี.อาร. วิเชนวาร์เดเน ภาพของธงดังกล่าวจึงได้ถูกนำมาตีพิมพ์ในหนังสือพิมพ์ "ดินามินา" ("Dinamina") ฉบับพิเศษ เพื่อระลึกถึงการครบรอบ 100 ปีแห่งการเสียเอกราชของศรีลังกา เนื่องจากตกเป็นอาณานิคม และเป็นส่วนหนึ่งของประเทศอื่น ๆ ธงราชสีห์ได้กลายเป็นจุดดึดดูดความสนใจของสาธารณชน ซึ่งได้เห็นธงนี้เป็นครั้งแรกหลังการล่มสลายของอาณาจักรแคนดี
ธงราชสีห์ได้รับการยอมรับเป็นธงชาติในฐานะธงชาติของรัฐอธิราชซีลอน เมื่อ พ.ศ. 2491 อย่างไรก็ตามต่อมาได้มีกานเปลี่ยนแปลงลักษณะของธงอีกในปี พ.ศ. 2496 และ พ.ศ. 2515 โดยในการเปลี่ยนแปลงครั้งหลังสุดเมื่อ พ.ศ. 2515 นั้น ได้มีการเปลี่ยนเอารูปปลายหอกที่อยู่ตรงมุมธงทั้งสี่มุมเป็นรูปใบโพธิ์แทน ตามคำแนะนำของนิสสันกา วิเชเยรัตเน (Nissanka Wijeyeratne) รัฐมนตรีว่าการกระทรวงกิจการวัฒนธรรมและประธานคณะกรรมการพิจารณาแบบธงชาติและเครื่องหมายประจำชาติในเวลานั้น รูปใบโพธิ์ทั้งสี่ที่เพิ่มเข้ามานั้นมีความหมายถึงคุณธรรม 4 ข้อ คือ เมตตา กรุณา มุทิตา และอุเบกขา
ธงบริติชซีลอน
 (พ.ศ. 2358 - 2491)
ธงชาติประเทศซีลอนในเครือจักรภพ
 (Dominion of Ceylon) 
 (พ.ศ. 2491 - 2496)
ธงชาติประเทศซีลอนในเครือจักรภพ
 (Dominion of Ceylon) 
 (พ.ศ. 2496 - 2515)
ธงชาติสาธารณรัฐ
สังคมนิยมประชาธิปไตย
ศรีลังกา
 (พ.ศ. 2515 - ปัจจุบัน)
ความหมาย

สัญลักษณ์แต่ละอย่างในธงชาติศรีลังกามีดังนี้
| สัญลักษณ์ | ความหมาย |
| --- | --- |
ราชสีห์: ชาวสิงหลและกำลังของชาติ
ใบโพธิ์: พระพุทธศาสนาและอิทธิพลแห่งพุทธศาสนาที่มีต่อชาติ, คุณธรรม 4 ข้อ ตามหลักพรหมวิหารธรรม ได้แก่ เมตตา กรุณา มุทิตา อุเบกขา
ดาบ: อำนาจอธิปไตย
ขนแผงคอราชสีห์: ไตรสิกขา 3 ได้แก่ ศีล สมาธิ ปัญญา
เคราราชสีห์: วาจาอันบริสุทธิ์
ด้ามดาบ: ธาตุทั้ง 4 ได้แก่ ดิน น้ำ ลม ไฟ
จมูกราชสีห์: ความเฉลียวฉลาด
สองเท้าหน้าของราชสีห์: ความบริสุทธิ์ในการควบคุมความเจริญ
แถบแนวตั้งสีแสด: ชาวทมิฬ
แถบแนวตั้งสีเขียว: ชาวแขกมัวร์และความศรัทธาในศาสนาอิสลาม
ขอบธงพื้นสีเหลืองทอง: ประชาชนเชื้อชาติอื่น ๆ ที่อยู่ในประเทศศรีลังกา
พื้นสีแดงเลือดหมู: ศาสนาอื่น ๆ และชนชาติส่วนน้อย
ดูเพิ่ม

ธงในประเทศศรีลังกา
ตราแผ่นดินของศรีลังกา
ศรีลังกามาตา
แหล่งข้อมูลอื่น

ธงชาติศรีลังกา ที่ Flags of the World (อังกฤษ)
ธงชาติศรีลังกา ตามความในรัฐธรรมนูญแห่งสาธารณรัฐสังคมนิยมประชาธิปไตยศรีลังกา เก็บถาวร 2018-12-25 ที่ เวย์แบ็กแมชชีน
หิน เหล็ก ไฟ

| หิน เหล็ก ไฟ |
| --- | --- |
ที่เกิด:  กรุงเทพมหานคร ประเทศไทย
แนวเพลง: เฮฟวี่เมทัล แกลมเมทัล สปีดเมทัล ฮาร์ดร็อก
ช่วงปี: พ.ศ. 2534 - 2538, 2546 - ปัจจุบัน
ค่ายเพลง: อาร์เอส โปรโมชั่น

สมาชิก:  สมาชิกหลัก ปฐมพงศ์ สมบัติพิบูลย์  นำพล ขจรพิมานมาศ  ณรงค์ ศิริสารสุนทร  จักรรินทร์ ดวงมณีรัตนชัย  ดำรงสิทธิ์ ศรีนาค สมาชิกทัวร์คอนเสิร์ต ปฐมพงศ์ สมบัติพิบูลย์  จักรรินทร์ ดวงมณีรัตนชัย  ดำรงสิทธิ์ ศรีนาค  ประทีป วรภัทร์  เถลิงพงษ์ มีมุฑา 
อดีตสมาชิก:  สมาน ยวนเพ็ง (เสียชีวิต 5 สิงหาคม 2545)    Sel Vester Lester C.Esteban    เกียรติชัย แซ่โอ้ว (สมาชิกยุคก่อตั้ง เสียชีวิต 1 มีนาคม 2563)  ปรีชา ทองนพ (สมาชิกยุคก่อตั้ง เสียชีวิต 6 พฤศจิกายน 2560) 

เว็บไซต์: stonemetalfire.com
หิน เหล็ก ไฟ (อังกฤษ: Stone Metal Fire, ตัวย่อ: SMF) เป็นวงดนตรีแนวร็อกและเฮฟวี่เมทัลสัญชาติไทย ก่อตั้งเมื่อปี พ.ศ. 2534 สังกัด อาร์เอส โปรโมชัน และเรียลแอนด์ชัวร์
ประวัติ > ยุคแรกของวง

พ.ศ. 2534 ปฐมพงศ์ สมบัติพิบูลย์ (โป่ง) นักร้องนำจากวง ดิ โอฬาร โปรเจ็คต์ และ นำพล ขจรพิมานมาศ (โต) มือกีตาร์จากวง Index, 50 Miles, Dexter และวงกิตติ กาญจนสถิตย์ ร่วมกับเพื่อนนักดนตรีอีกสองคน คือ เกียรติชัย แซ่โอ้ว (หมูพีท) มือเบสจากวง Zex, Blue Planet และปรีชา ทองนพ (แจ็ค) มือกลอง จัดตั้งวงดนตรีแนวเฮฟวี่เมทัล เพื่อทำเดโมและออกผลงาน โดยแรกเริ่มนั้นมีความพยายามใช้ชื่อวงหลายชื่อ อาทิ บรึห์, อิมมอทอล และหนุมาน แต่สุดท้ายก็ไม่ได้มีความชัดเจนว่าจะใช้ชื่อวงว่าอะไร
ต่อมาในปีเดียวกัน เกิดการเปลี่ยนแปลงสมาชิก คือ ณรงค์ ศิริสารสุนทร (รงค์) จากวง Burn และ ดิ โอฬาร โปรเจ็คต์ ได้มาทำหน้าที่เล่นเบส, สมาน ยวนเพ็ง (หมาน) จากวง 50 Miles รับหน้าที่เล่นกลอง และ จักรรินทร์ ดวงมณีรัตนชัย (ป๊อป) จากวง Force ของมหาวิทยาลัยเชียงใหม่มารับหน้าที่เล่นกีตาร์เพิ่มอีกหนึ่งคน โดย ทิวา สาระจูฑะ (บรรณาธิการนิตยสารสีสัน) ตั้งชื่อวงให้ว่า หิน เหล็ก ไฟ (ชื่อภาษาอังกฤษ Stone Metal Fire ตัวย่อ SMF)
15 มีนาคม พ.ศ. 2536 หิน เหล็ก ไฟ ออกอัลบั้มชุดแรกซึ่งมีชื่อเดียวกับชื่อวง สังกัดค่าย อาร์เอส โปรโมชัน โดยได้บันทึกเสียงที่ห้องอัด เซ็นเตอร์ สเตจ ของแอ๊ด คาราบาว เพลงที่ได้รับความนิยมในอัลบั้มนี้ได้แก่ ยอม, เพื่อเธอ, นางแมว, พลังรัก, สู้, ร็อคเกอร์ โดยอัลบั้มหิน เหล็ก ไฟ เป็นอัลบั้มที่มียอดจำหน่ายมากกว่า 1 ล้านตลับ และได้รับรางวัลสีสันอะวอร์ดส์ ครั้งที่ 6 (พ.ศ. 2536) สาขาศิลปินหน้าใหม่ยอดเยี่ยม และโปรดิวเซอร์ยอดเยี่ยม นอกจากนี้ยังมีการจัดแสดงคอนเสิร์ต ช็อต ชาร์จ ช็อก ร็อก คอนเสิร์ต (Short Charge Shock Rock Concert) ครั้งที่ 1 ที่อินดอร์ สเตเดียม หัวหมาก ซึ่งถือว่าเป็นปรากฏการณ์ใหม่ของวงการดนตรีไทย และคอนเสิร์ต ช็อต ชาร์จ ช็อก ร็อก คอนเสิร์ต ก็ประสบความสำเร็จเป็นอย่างมาก โดยเป็นคอนเสิร์ตของศิลปินไทยที่มียอดผู้ชมมากที่สุดในปี พ.ศ. 2536 จนต้องจัดครั้งต่อมาในปี พ.ศ. 2537, พ.ศ. 2538 และ พ.ศ. 2556
หิน เหล็ก ไฟ ออกอัลบั้มอีกเป็นชุดที่ 2 และวางแผงอัลบั้มในวันที่ 7 มีนาคม พ.ศ. 2538 ใช้ชื่อชุดว่า คนยุคเหล็ก มีเพลงที่ได้รับความนิยมเช่น คนยุคเหล็ก, หลงกล, มั่วนิ่ม, คิดไปเอง เป็นต้น จากนั้นได้ประกาศพักและยุบวงในปลายปี พ.ศ. 2538
ประวัติ > หลังยุบวง

ต้นปี พ.ศ. 2539 โป่ง ปฐมพงศ์ สมบัติพิบูลย์ กับ ป๊อป จักรรินทร์ ดวงมณีรัตนชัย ได้จัดตั้งวงใหม่ชื่อวง เดอะ ซัน ออกอัลบั้มอีกทั้งสิ้น 3 ชุดระหว่างปี พ.ศ. 2539 - พ.ศ. 2543 (โดยปี พ.ศ. 2543 เดอะ ซันได้ย้ายสังกัดไปอยู่กับ เบเกอรี่มิวสิค ออกอัลบั้ม ถนนพระอาทิตย์ และเปลี่ยนมือกลองเป็น ปิงปอง ดำรงสิทธิ์ ศรีนาค จากวง ไฮ-ร็อก)
วันที่ 5 สิงหาคม 2545 สมาน ยวนเพ็ง หรือ หมาน (อดีตมือกลองของวงในช่วง พ.ศ. 2534 - 2537) เสียชิวิตด้วยโรคมะเร็งในกระเพาะอาหาร
ประวัติ > กลับมารวมวง

วันที่ 29 สิงหาคม พ.ศ. 2546 หิน เหล็ก ไฟ ได้กลับมารวมตัวกันอีกครั้ง และเล่นคอนเสิร์ตทรัพย์สินทางปัญญาฯ ณ สวนลุมไนท์บาซาร์
ในปี พ.ศ. 2548 หิน เหล็ก ไฟ ได้กลับมาทำอัลบั้มอีกครั้ง โดยมีปิงปอง ดำรงสิทธิ์ ศรีนาค จากวง ไฮ-ร็อก รับหน้าที่มือกลองเช่นเดียวกับเดอะ ซันชุดที่ผ่านมา และเพิ่มสมาชิกใหม่เข้ามาอีก คือ หมู ประทีป วรภัทร์ ในตำแหน่งคีย์บอร์ด และออกอัลบั้มเป็นชุดที่ 3 วางแผงอัลบั้มวันแรกในวันที่ 12 พฤษภาคม พ.ศ. 2548 ใช้ชื่อชุดว่า Never Say Die มีเพลงที่ได้รับความนิยมคือ ศรัทธา
ปี พ.ศ. 2549 ออกอัลบั้มชุดที่ 4 Acoustique นำ 11 บทเพลงดังมาทำใหม่ในสไตล์อคูสติกผสมกับแนวลูกทุ่ง รวมกับ 2 เพลงใหม่ "อภัย" และ "ดีดี" รวมทั้งหมด 13 เพลง วางแผงในวันที่ 23 มีนาคม พ.ศ. 2549
ประวัติ > ปัจจุบัน

วันที่ 17 สิงหาคม พ.ศ. 2556 หิน เหล็ก ไฟได้แสดงสดในคอนเสิร์ต Short Charge Shock Rock Legend เหล็ก พันธุ์ เสือ ร่วมกับเสือ ธนพล อินทฤทธิ์ และร็อกอำพัน ที่อิมแพ็ค อารีน่า เมืองทองธานี
ปี พ.ศ. 2557 ได้รับรางวัล Seed Hall Of Fame ใน Seed Awards ครั้งที่ 9 ประจำปี พ.ศ. 2556
วันที่ 6 พฤศจิกายน 2560 ปรีชา ทองนพ หรือ แจ็ค (อดีตมือกลองยุคก่อตั้งวง พ.ศ. 2534) เสียชีวิตด้วยโรคประจำตัว
วันที่ 1 มีนาคม 2563 เกียรติชัย แซ่โอ้ว หรือ หมูพีท (อดีตมือเบสยุคก่อตั้งวง พ.ศ. 2534) เสียชีวิตด้วยโรคมะเร็งลำไส้
สมาชิก > สมาชิกหลัก

ปฐมพงศ์ สมบัติพิบูลย์ (โป่ง) ตำแหน่ง  ร้องนำ (พ.ศ. 2534 - 2538), (พ.ศ. 2546 - ปัจจุบัน)
ณรงค์ ศิริสารสุนทร (รงค์) ตำแหน่ง  เบส (พ.ศ. 2534 - 2538), (พ.ศ. 2546 - ปัจจุบัน)
นำพล ขจรพิมานมาศ (โต) ตำแหน่ง  กีตาร์ (พ.ศ. 2534 - 2538), (พ.ศ. 2546 - ปัจจุบัน) [ใช้นามสกุลแฝงในเครดิตว่า รักษาพงษ์]
จักรรินทร์ ดวงมณีรัตนชัย (ป๊อป) ตำแหน่ง  กีตาร์ (พ.ศ. 2534 - 2538), (พ.ศ. 2546 - ปัจจุบัน)
ดำรงสิทธิ์ ศรีนาค (ปิงปอง) ตำแหน่ง  กลอง (พ.ศ. 2546 - ปัจจุบัน)
สมาชิก > สมาชิกทัวร์คอนเสิร์ต

ปฐมพงศ์ สมบัติพิบูลย์ (โป่ง) ตำแหน่ง  ร้องนำ (พ.ศ. 2534 - 2538), (พ.ศ. 2546 - ปัจจุบัน)
จักรรินทร์ ดวงมณีรัตนชัย (ป๊อป) ตำแหน่ง  กีตาร์ (พ.ศ. 2534 - 2538), (พ.ศ. 2546 - ปัจจุบัน)
ดำรงสิทธิ์ ศรีนาค (ปิงปอง) ตำแหน่ง  กลอง (พ.ศ. 2546 - ปัจจุบัน)
ประทีป วรภัทร์ (หมู) ตำแหน่ง  คีย์บอร์ด (พ.ศ. 2548 - ปัจจุบัน)
เถลิงพงษ์ มีมุทา (เปิ๊ด) ตำแหน่ง เบส (พ.ศ. 2550 - ปัจจุบัน)
สมาชิก > อดีตสมาชิก

สมาน ยวนเพ็ง (หมาน) ตำแหน่ง  กลอง (พ.ศ. 2534 - 2537) (เสียชีวิต 5 สิงหาคม พ.ศ. 2545)
Sel Vester Lester C.Esteban ตำแหน่ง กลอง (พ.ศ. 2537 - 2538)
เกียรติชัย แซ่โอ้ว (หมูพีท) ตำแหน่ง เบส (สมาชิกยุคก่อตั้ง พ.ศ. 2534) (เสียชีวิต 1 มีนาคม พ.ศ. 2563)
ปรีชา ทองนพ (แจ็ค) ตำแหน่ง กลอง (สมาชิกยุคก่อตั้ง พ.ศ. 2534) (เสียชีวิต 6 พฤศจิกายน พ.ศ. 2560)
ผลงาน

สตูดิโออัลบั้ม
หิน เหล็ก ไฟ (15 มีนาคม 2536)
คนยุคเหล็ก (7 มีนาคม 2538)
Never Say Die (12 พฤษภาคม 2548)
Acoustique (23 มีนาคม 2549)
อัลบั้มพิเศษ และอัลบั้มรวมเพลง
ร็อกเพื่อนกัน - ร่วมกับ หรั่ง ร็อคเคสตร้าและไฮ-ร็อก (ตุลาคม 2536)
15th Anniversary RS - หิน เหล็ก ไฟ (2539)
RS SAVE HITS - หิน เหล็ก ไฟ (2540)
RS Big Bonus - หิน เหล็ก ไฟ (2541)
The Best Of หิน เหล็ก ไฟ (ธันวาคม 2543)
Superstar Karaoke หิน เหล็ก ไฟ Vol.35 (2545)
RS TIME MACHINE - หิน เหล็ก ไฟ The Legend of SMF 1993-2009 (กันยายน 2552)
RS.Classic - หิน เหล็ก ไฟ (พฤษภาคม 2556)
MP3 - หิน เหล็ก ไฟ THE ROCKFATHER (พฤษภาคม 2558)
20 ปี โลโซ เราและนาย (27 ตุลาคม 2559)
ศิลปินรับเชิญ

Yourself เพื่อเธอ 2008 ในอัลบั้ม My Favourite Love Songs ของ สมเกียรติ อริยะชัยพาณิชย์ (2551)
ภาพยนตร์

4 KINGS อาชีวะ ยุค 90 (2564) แสดงเป็น ทั้งวงช่วงที่จัดคอนเสิร์ต (รับเชิญ)
รางวัล

สีสันอะวอร์ดส์ ครั้งที่ 6 ประจำปี พ.ศ. 2536 สาขาศิลปินหน้าใหม่ยอดเยี่ยม จากอัลบั้ม "หิน เหล็ก ไฟ"
แชนแนลวีไทยแลนด์ มิวสิกวิดีโอ อวอร์ด ครั้งที่ 5 ประจำปี พ.ศ. 2549 สาขามิวสิกวิดีโอเทคนิคพิเศษด้านภาพยอดเยี่ยม จากเพลง สิบปากว่า
แหล่งข้อมูลอื่น

StoneMetalFire.com เว็บไซต์อย่างเป็นทางการของวง
เฟสบุ๊คเพจอย่างเป็นทางการหิน เหล็ก ไฟ
ทวิตเตอร์หิน เหล็ก ไฟ
ยูทูปหิน เหล็ก ไฟ
ฟังอัลบั้ม คนยุคเหล็ก
| ด ค กหิน เหล็ก ไฟ |
| --- | --- |
ปฐมพงศ์ สมบัติพิบูลย์   • นำพล รักษาพงษ์  •  จักรรินทร์ ดวงมณีรัตนชัย  •  ณรงค์ ศิริสารสุนทร  • ดำรงสิทธิ์ สิทธินาค  •  สมาน ยวนเพ็ง  •  Sel Vester Lester C.Esteban  •  ประทีป วรภัทร์ • เกียรติชัย แซ่โอ๊ว • ปรีชา ทองนพ
อัลบั้ม: หิน เหล็ก ไฟ (2536)  •  คนยุคเหล็ก (2538)  •  Never Say Die (2548) •  Acoustique (2549)
อัลบั้มพิเศษ: ร็อกเพื่อนกัน (2537)
ดูเพิ่มเติม: อาร์เอส (อาร์เอส มิวสิค) •  ช็อต ชาร์จ ช็อก ร็อก คอนเสิร์ต • เดอะ ซัน • เรียลแอนด์ชัวร์
ปฐมพงศ์ สมบัติพิบูลย์ (โป่ง) นักร้องนำของวง
หมู่บ้านป่าขนุน

| หมู่บ้านป่าขนุน Ban Pa Khanun |
| --- | --- |
  ชาวบ้านป่าขนุนในปี พ.ศ. 2500 ขณะร่วมกันปราบพื้นที่เพื่อสร้างโรงเรียนประจำหมู่บ้าน พิกัดภูมิศาสตร์:17.61891° 100.18991° 
ข้อมูลทั่วไป
ตำบล: คุ้งตะเภา
อำเภอ: เมือง
จังหวัด: อุตรดิตถ์
รหัสไปรษณีย์: 53000
การปกครอง
ผู้ใหญ่บ้าน: นาย ปฐวี มีประไพ
ข้อมูลสถิติ
พื้นที่: 1,320 ไร่
ประชากร: 1,650 คน  (พ.ศ. 2545) 
ครัวเรือน: 359 หลัง
แหล่งน้ำสำคัญ: แม่น้ำน่าน
เส้นทางคมนาคมหลัก: ทางหลวงแผ่นดินหมายเลข 11

หมู่บ้านป่าขนุน หรือ บ้านป่าขนุน เป็นหมู่บ้านหนึ่งในตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ ชาวบ้านส่วนใหญ่นับถือพระพุทธศาสนานิกายเถรวาท มีวัดประจำหมู่บ้าน  1 แห่ง และ โรงเรียนระดับพื้นฐาน 1 โรง มีเส้นทางคมนาคมหลักคือถนนเอเชีย  (ทางหลวงแผ่นดินหมายเลข 11) ด้านเศรษฐกิจ ชาวบ้านประกอบอาชีพเกษตรกรรมเป็นส่วนใหญ่
ความเป็นมาชื่อหมู่บ้าน

หมู่บ้านป่าขนุนเดิมเป็นพื้นที่ป่าอุดมสมบูรณ์ เป็นพื้นที่ราบลุ่มจากดินตะกอนแม่น้ำพัดของแม่น้ำน่าน มีบุ่งน้ำหลายแห่ง คือบุ่งตาดำ, บุ่งตาด้วน และบุ่งตาสัก (ปัจจุบันเหลือเพียงบุ่งตาดำ) เดิมในแถบนี้ไม่มีผู้คนอยู่อาศัย จนในประมาณปี พ.ศ. 2395 เริ่มมีผู้คนโยกย้ายถิ่นฐานมาจับจองพื้นที่ จนกลายเป็นบริเวณหมู่บ้านป่าขนุนในปัจจุบัน โดยคนกลุ่มแรกที่ย้ายมาตั้งถิ่นฐานแถบนี้เล่ากันว่าคือกลุ่ม ขุนภูมิคุ้งตะเภา คือกลุ่มคนที่มีภูมิสถานสืบเชื้อสายดั้งเดิมมาจากหมู่บ้านคุ้งตะเภา อันเป็นหมู่บ้านเก่าแก่ที่สุดแห่งหนึ่งในลุ่มแม่น้ำน่านฝั่งขวาตอนบนรองจากเมืองฝาง (เมืองฝางสว่างคบุรี)
เชื่อกันว่าคนกลุ่มแรก ๆ ที่เข้ามาตั้งถิ่นฐานคือตระกูลของนายแกะ นายมิ่ง ที่สืบเชื้อสายตระกูลมีชำนะ สาเหตุที่เข้ามาตั้งบ้านเรือนทำไร่นาแถบนี้เพราะบริเวณหมู่บ้านป่าขนุนในสมัยนั้นเป็นป่าไม้อุดมสมบูรณ์ ดังปรากฏไม้ตะเคียนโบราณที่วัดป่าขนุน (วัดใหม่เจริญธรรม) ชักลากขึ้นมาจากแม่น้ำน่าน ที่มีขนาดใหญ่โตหลายคนโอบ บ่งบอกถึงความอุดมสมบูรณ์ของหมู่บ้านแห่งนี้ได้เป็นอย่างดี
หลังจากตั้งบ้านเรือนในแถบนี้ ชาวบ้านป่าขนุนก็ถือว่าตนเป็นคนคุ้งตะเภา มีการพบปะสังสรรค์ทำบุญกับชาวหมู่บ้านคุ้งตะเภาที่วัดคุ้งตะเภาในฐานะญาติพี่น้องเสมอมา จนมาในช่วงหลังบ้านเรือนแถบนี้มีมากขึ้น ทั้งจากคนภายนอกที่อพยพมาจากแห่งอื่นและคนในหมู่บ้านเอง และด้วยการที่สภาพของหมู่บ้านแถบนี้เหมาะแก่การตั้งหมู่บ้านใหม่ ทางการจึงได้แยกกลุ่มบ้านแถบนี้ออกตั้งเป็นหมู่บ้านใหม่ โดยใช้ชื่อหมู่บ้านว่า บ้านป่าขนุน เพราะเป็นคำเรียกที่เรียกกันมาแต่เดิม ที่นิยมเรียกแถบนี้ว่าป่าขนุน ตามลักษณะพื้นที่ที่มีต้นขนุนมาก เหมือนกับบ้านป่ากล้วยหรือบางโพ ที่มีต้นกล้วยหรือต้นโพธิ์ขึ้นเป็นกลุ่มจำนวนมากจนทำให้ชาวบ้านนิยมเรียกตำบลแถบนั้นตามลักษณะที่ปรากฏ
จนมาในปี พ.ศ. 2482 นายแกะ มีชำนะ ผู้ใหญ่บ้านป่าขนุน ได้ริเริ่มสร้างวัดประจำหมู่บ้านแห่งใหม่ แทนวัดคุ้งตะเภา ที่อยู่ไกลออกไปกว่ากิโลเมตร เพื่อความสะดวกในการทำบุญกุศล โดยมีการสร้างศาลาการเปรียญและกลุ่มกุฎิจำนวนหนึ่ง ซึ่งศาลาการเปรียญที่สร้างในครั้งนั้นก็ยังคงอยู่และใช้ทำกิจกรรมต่าง ๆ ของวัดและชุมชนมาตลอดมาจนถึงปัจจุบัน
วัฒนธรรมประเพณี

ประชาชนส่วนใหญ่นับถือศาสนาพุทธเถรวาท ประเพณีต่าง ๆ ยึดถือปฏิบัติเหมือนกันกับชาวพุทธเถรวาทในแถบใกล้เคียง เช่น บวชพระ ประเพณีแต่งงาน งานศพ  ฯลฯ
วัดประจำหมู่บ้าน

ดูเพิ่ม: วัดใหม่เจริญธรรม
วัดใหม่เจริญธรรม ดำเนินการก่อสร้างขึ้นเมื่อปี พ.ศ. 2482 ในหมู่ที่ 3 บ้านป่าขนุน ตำบลคุ้งตะเภา อำเภอเมือง จังหวัดอุตรดิตถ์ ในสมัยนายแกะ มีชำนะ เป็นผู้ใหญ่บ้าน โดยมีผู้มีจิตศรัทธามอบที่ดินให้สร้างวัด คือ นายแกะ มีชำนะ ผู้ใหญ่บ้าน นายพูน คงนิล และนางหยวก พรมแดง รวมกัน มีที่ดินประมาณ 4 ไร่ 2 งาน และนายพูน คงนิล นายบุญ สุขวิทย์ บริจาคเรือนคนละ 1 หลัง สร้างเป็นกุฏิ นางเตียก ไม่ทราบนามสกุล บริจาคบ้าน 1 หลัง สร้างศาลาการเปรียญชั่วคราว ขนาดกว้าง 12 วา ยาว 12 วา ต่อมาได้มีการสร้างศาลาการเปรียญหลังใหญ่ขึ้น ขนาดกว้าง 20 วา ยาว 30 วา มีที่ดินทั้งสิ้น 7 ไร่ 2 งาน 13 ตารางวา และได้รับพระราชวิสุงคามสีมา เมื่อวันที่ 25 ธันวาคม พ.ศ. 2539
โรงเรียนประจำหมู่บ้าน

ดูเพิ่ม: โรงเรียนป่าขนุนเจริญวิทยา
โรงเรียนป่าขนุนเจริญวิทยา ก่อตั้งเมื่อปี พ.ศ. 2500 เดิมชื่อ โรงเรียนวัดใหม่เจริญธรรม เป็นโรงเรียนประจำหมู่บ้านป่าขนุน มีครูใหญ่คนแรกชื่อ นายแฮ ประมวลทรัพย์ แรกทำการสอนมีนักเรียน 111 คน ครูจำนวน 3 คน เปิดการเรียนการสอนระดับประถมศึกษา ต่อมาได้ขยายการเรียนการสอนถึงระดับมัธยมศึกษาตอนต้น และได้เปลี่ยนชื่อเป็น โรงเรียนป่าขนุนเจริญวิทยา จนถึงปัจจุบัน
ร้านค้าประจำหมูบ้าน

ร้านป่าขนุนบริการ เดิมชื่อว่า ป่าขนุนมินิมาร์ท ก่อตั้งโดย สุรินทร์ คงนิล (บิดา) เจ้าของร้านโชว์ห่วยชาวจีน ที่ริเริ่มร้านค้าแห่งแรกในป่าขนุน หลังจากนั้นสุรินทร์ได้เสียชีวิตลง ปิ่น คงนิล (มารดา) จึงให้จันทร์รอน เพ็งแก้ว (บุตรสาว) ขึ้นมาดำรงตำแหน่งแทน จันทร์รอนได้พัฒนาธุรกิจให้รุ่งเรื่องขึ้นเรื่อย ๆ และมีผู้คนรู้จักมากมาย อีกทั้งต่อยอดพัฒนาธุรกิจน้ำมันเชื้อเพลิง ธุรกิจน้ำแข็งอนามัย และธุรกิจจำหน่ายของปลีก-ส่ง หลังจากนั้นไม่นานทางผู้บริหารจึงได้จดทะเบียนให้เป็น ห้างหุ้นส่วนจำกัดจันทร์รุ่งโรจน์ หรือสำนักงานใหญ่ในปัจุบัน
หนังสืออ่านเพิ่มเติม

นุชนารถ พรมลัภ. (2545). การประเมินโครงการกองทุนหมู่บ้านและชุมชนเมือง : กรณีศึกษาบ้านป่าขนุน หมู่ที่ 3 ตำบลคุ้งตะเภา อำเภอเมือง จังหวัดอุตรดิตถ์. สารนิพนธ์ ป.กศ. (หลักสูตรประกาศนียบัตรบัณฑิต สาขาการจัดการและการประเมินโครงการ). อุตรดิตถ์ : บัณฑิตวิทยาลัย มหาวิทยาลัยราชภัฎอุตรดิตถ์. อัดสำเนา
เทวประภาส มากคล้าย เปรียญ.. (2551). สาระการเรียนรู้ท้องถิ่น : ประเพณีวัฒนธรรมและพัฒนาการทางประวัติศาสตร์ของวัดและหมู่บ้านคุ้งตะเภา. อุตรดิตถ์: วัดคุ้งตะเภา
ดูเพิ่ม

หมู่บ้านคุ้งตะเภา หมู่บ้านดั้งเดิมของชาวบ้านป่าขนุน
วัดใหม่เจริญธรรม (อุตรดิตถ์)
โรงเรียนป่าขนุนเจริญวิทยา
แหล่งข้อมูลอื่น

แผนที่และภาพถ่ายทางอากาศของ หมู่บ้านป่าขนุน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°38′46″N 100°07′57″E﻿ / ﻿17.646019°N 100.132579°E﻿ / 17.646019; 100.132579
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
บ้านเรือนแบบเก่าในหมู่บ้านป่าขนุน
อุโบสถวัดใหม่เจริญธรรม สร้างเมื่อปี พ.ศ. 2539
ประเทศลักเซมเบิร์กในโอลิมปิกฤดูร้อน 1900

ราชรัฐลักเซมเบิร์ก เข้าร่วมแข่งขันกีฬาโอลิมปิกฤดูร้อนครั้งที่ 2 ค.ศ. 1900 (พ.ศ. 2443) ณ กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443คณะกรรมการโอลิมปิกแห่งชาติลักเซมเบิร์กได้ส่งทีมนักกีฬาที่ผ่านการคัดเลือกทั้งหมด 1 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้เพียง 1 เหรียญทอง
กรีฑา

บทความหลัก: กีฬากรีฑาในโอลิมปิกฤดูร้อน 1900
| นักกีฬา | รายการ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- |
| Michel Théato | มาราธอน | 2-59:45.0 | 1 ! |
| นักกีฬา | รายการ | รอบ 1> ผล | รอบ 1> อันดับ | ก่อนรองฯ> ผล | ก่อนรองฯ> อันดับ | Repechage> ผล | Repechage> อันดับ | รองฯ> ผล | รองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- | --- | --- |
| Julian Michaux | Men's masters sabre | Unknown | 1–4 Q | — | — | — | — | 6–1 | 2 Q | 3–4 | 5 |
| Petro Zakovorot | Men's masters sabre | Unknown | 1–4 Q | — | — | — | — | 5–2 | 3 Q | 2–5 | 7 |
โฎนแกว (เมือง)

| โฎนแกว ក្រុងដូនកែវ |
| --- | --- |
เมือง
อนุสรณ์สถานในเมืองโฎนแกว
โฎนแกวตำแหน่งของเมือง โฎนแกว
พิกัด: 10°59′13″N 104°47′10″E﻿ / ﻿10.98694°N 104.78611°E﻿ / 10.98694; 104.78611
ประเทศ:  กัมพูชา
จังหวัด: ตาแก้ว
เทศบาล: โฎนแกว
ประชากร (2541)
 • ทั้งหมด: 39,186 คน
เขตเวลา: UTC+7 (กัมพูชา)
โฎนแกว (เขมร: ក្រុងដូនកែវ) เป็นเมืองหลักของ จังหวัดตาแก้ว ประเทศกัมพูชา ในปี พ.ศ. 2541 มีประชากร 39,186 คน พื้นที่ส่วนใหญ่เป็นพื้นที่ลุ่มซึ่งมีการปลูกข้าวเป็นจำนวนมาก และนอกจากนี้ยังขึ้นชื่อเรื่องการทอผ้า
พิธีราชาภิเษกในโอเชียเนีย

พระราชพิธีราชาภิเษกของสมเด็จพระราชินีนาถซาโลเต ตูโปอูที่ 3 แห่งตองงาและวิเลียมี ตังกิ ไมเลฟีฮี พระราชสวามี ในรูปแบบพิธีตามอย่างวัฒนธรรมยุโรป แวดล้อมด้วยข้าราชการที่แต่งตัวแบบยุโรป วันที่ 11 ตุลาคม ค.ศ. 1918
พิธีราชาภิเษกในโอเชียเนีย เป็นพิธีที่มีความเกี่ยวเนื่องในประวัติศาสตร์ของประเทศในโอเชียเนีย ที่เคยมีระบอบราชาธิปไตยโดยถูกยกเลิกไปแล้ว และประเทศที่ยังคงมีสถาบันกษัตริย์อยู๋ พิธีราชาภิเษกแบบดั้งเดิมของพระมหากษัตริย์ในโอเชียเนียยังคงมีลักษณะในรูปแบบชนเผ่า ตามประเพณีของชนเผ่าพื้นเมืองดั้งเดิม ก่อนที่พิธีราชาภิเษกในบางประเทศจะถูกแปรเปลี่ยนไปตามอิทธิพลของวัฒนธรรมยุโรป และการเผยแพร่ของคริสต์ศาสนา ที่เข้ามาแทนที่ศาสนาและประเพณีของชนเผ่าพื้นเมือง เช่น ในกรณีของราชอาณาจักรตองงาและราชอาณาจักรฮาวาย
พิธีราชาภิเษกของภูมิภาคโอเชียเนียสามารถแบ่งตามประเทศได้ดังนี้